Endometrijska hiperplazija

**Endometrijska hiperplazija** ili **hiperplazija endometrija** (grč. ένδον - *endo* - u zatvorenom prostoru + μήτρα - *metrium* = maternica + ΰπερ - *hyper* = više, toga + πλασις - *plasos* = formiranje) je promjena prekomjernih ćelijskih dioba u endometriju ili unutrašnjoj oblozi od maternice.

Većina slučajeva hiperplazije endometrija je rezultat visokih nivoa estrogena, u kombinaciji sa nedovoljnim nivoima progesteronu sličnih hormona koji obično suzbijaju proliferativne efekate estrogena u ovom tkivu. Ovo se može javiti u velikom broju stanja, uključujući gojaznost, sindromom policističnih jajnika, tumore koje izaziva estrogen (npr. granulozni tumor) i određene formulacije estrogena zamjenske terapije. Ova bolest je značajan faktor rizika za razvoj ili čak istovremeno prisustvo karcinoma endometrija, tako da je pažljivo praćenje i liječenje žena s ovim poremećajem od suštinskog značaja.

## Klasifikacija 
Kao i drugi hiperplazijski poremećaji, hiperplazija endometrija u početku predstavlja fiziološki odgovor endometrijskog tkiva na aktivnosti koje pokreću porast razine estrogena. Međutim, ćelije koje formiraju žlijezde hiperplazijskog endometrija mogu proći promjene u vremenu koje ih predisponiraju za kancerogene transformacije.

U patologiji je prepoznatljivo nekoliko patohistoloških podtipova hiperplazije endometrija, sa različitim terapijama i implikacijama prognoze. Za klasifikaciju hiperplaziju endometrija najčešće se koristi sistem Svjetske zdravstvene organizacije , koji poznaje četiri kategorije:
* jednostavna hiperplazija (*hyperplasia simplex*) bez atipije,
* kompleksna hiperplazija (*hyperplasia complex*, *adenomatoides*) bez atipije,
* jednostavan atipska hiperplazija (*hyperplasia simplex atypica*) i
* kompleksna atipska hiperplazija (*hyperplasia complex atypica*).
* Netipska hiperplazija endometrija (jednostavna ili složena) – jednostavne ili složene arhitektonske promjene, sa zabrinjavajućim (* atipskim *) promjenama u u žlijezdanim ćelijamama, uključujući ćelijsku slojevitost, čupice, gubitak nuklearnog polariteta, uvećana jedra i porast u mitotskoj aktivnosti. Ove promjene su slične onima u pravim ćelijama raka, ali atipska hiperplazija ne pokazuje invaziju u vezivnom tkivu, za definiranje karakteristika raka. Prethodno navedena istraživanja su pokazala da 22% pacijenata sa netipskom hiperplazijom vremenom oboli od raka.

## Dijagnoza 
Dijagnoza hiperplazije endometrija može se obaviti biopsijom endometrija koja se obavlja u ordinacijskoj pretrazi ili putem kiretaže šupljine maternice (postupak kojim se kiretom struže sluznica maternice sa svim materijalom koji se nalazi u šupljini maternice). Tako se dobije tkivo endometrija za patohistološku analizu. Prethodni snimak stanja može biti na osnovu odgovora na pitanje o nenormalnim krvarenjima maternice ili prisustvu atipskih žljezdanih ćelija na PAPA testu.

## Liječenje 
Tretman hiperplazije endometrija je individualiziran, a može uključivati hormonsku terapiju, kao što su ciklična ili kontinuirana progestinska terapija ili histerektomija (operativno odstranjivanje).

## Također pogledajte 
* Maternica
* Endometrij

## Reference 
## Vanjski linkovi 
* 

Kategorija:Ginekologija
Kategorija:Ginaekološki kanceri
Kategorija:Neupalne bolesti ženskih genitalija